મેડીટેશનએ અનુભવ છે. તમે જેટલા નિયમિત રહેશો તેટલા જ વધુ ઝડપથી મેડીટેશનને શીખી લેશો. તમારે નિર્વિચાર અવસ્થામાં અને વર્તમાનમાં રહેવાનું છે. મેડીટેશન દરમ્યાન વિચારો આવે તે સામાન્ય છે. વિચારોથી બચો, તેમને માત્ર જુઓ તેની સાથે જોડાઓ નહિ. વર્તમાનમાં પોતાની ચેતન અવસ્થાને બનાવી રાખો. પોતાની જાતને પ્રેમ કરતા શીખો. તમારી માટે દુનિયાની સૌથી મહત્વની વ્યક્તિ તમે પોતે જ છો, તેને પ્રેમ કરો અને તેને રોજ મળો. દરરોજ માત્ર આઠ મિનીટ ઉપર દર્શાવેલ મેડીટેશનના અભ્યાસ દ્વારા તમે જરૂર એક ઉત્તમ ધ્યાનનો અનુભવ કરશો જ અને યાદ રાખજો કે નિયમિતતા જ મેડીટેશનની સફળતાની ચાવી છે. તમે પોતાને સાચો પ્રેમ કરશો તો તેટલો જ પ્રેમ બીજાને પણ આપી શકશો કારણ કે પ્રેમએ આખરે સાચી સમજણ છે.